CELEX: 62010TB0426
Language: fi
Date: 2014-11-25 00:00:00
Title: Yhdistetyt asiat T-426/10 ja T-575/10 sekä asia T-440/12: Unionin yleisen tuomioistuimen määräys 25.11.2014 – Moreda-Riviere Trefilerías v. komissio (Kumoamiskanne – Kilpailu – Kartellit tai muut yhteistoimintajärjestelyt – Euroopan jänneteräsmarkkinat – Hintojen vahvistaminen, markkinoiden jakaminen ja arkaluonteisten kaupallisten tietojen vaihtaminen – Päätös, jolla todetaan SEUT 101 artiklan rikkominen – Alkuperäisen päätöksen muuttavalla päätöksellä ei ole vaikutusta kantajalle määrättyjen sakkojen määrään – Oikeussuojan tarpeen puuttuminen – Tutkittavaksi ottamisen edellytysten selvä osittainen puuttuminen)

2.3.2015   
            
            
               FI
            
            
               Euroopan unionin virallinen lehti
            
            
               C 73/30
            
         
      Unionin yleisen tuomioistuimen määräys 25.11.2014 – Moreda-Riviere Trefilerías v. komissio
      (Yhdistetyt asiat T-426/10 ja T-575/10 sekä asia T-440/12) (1)
      
      (Kumoamiskanne - Kilpailu - Kartellit tai muut yhteistoimintajärjestelyt - Euroopan jänneteräsmarkkinat - Hintojen vahvistaminen, markkinoiden jakaminen ja arkaluonteisten kaupallisten tietojen vaihtaminen - Päätös, jolla todetaan SEUT 101 artiklan rikkominen - Alkuperäisen päätöksen muuttavalla päätöksellä ei ole vaikutusta kantajalle määrättyjen sakkojen määrään - Oikeussuojan tarpeen puuttuminen - Tutkittavaksi ottamisen edellytysten selvä osittainen puuttuminen)
      (2015/C 073/40)
      Oikeudenkäyntikieli: espanja
      
         Asianosaiset
      
      
         Kantaja: Moreda-Riviere Trefilerías, SA (Gijón, Espanja) (edustajat: asioissa T-426/10 ja T-575/10 asianajajat F. González Díaz ja A. Tresandi Blanco, asiassa T-440/12 aluksi asianajajat F. González Díaz ja P. Herrero Prieto, sitten F. González Díaz ja A. Tresandi Blanco)
      
         Vastaaja: Euroopan komissio (asiamiehet: F. Castillo de la Torre ja V. Bottka, ja lisäksi asiassa T-440/12 C. Urraca Caviedes, avustajanaan asioissa T-426/10 ja T-440/12 asianajaja L. Ortiz Blanco)
      
         Oikeudenkäynnin kohde
      
      SEUT 101 artiklan ja ETA-sopimuksen 53 artiklan mukaisesta menettelystä 30.6.2010 tehdyn komission päätöksen K(2010) 4387 (asia COMP/38344 – jänneteräs), sellaisena kuin se on muutettuna 30.9.2010 tehdyllä komission päätöksellä K(2010) 6676 lopullinen ja 4.4.2011 tehdyllä komission päätöksellä K(2011) 2269 lopullinen, sekä 25.7.2012 päivätyn komission kilpailun pääosaston pääjohtajan kirjeen COMP/G2/DVE/nvz/79465 kumoamista ja muuttamista koskevat vaatimukset.
      
         Määräysosa
      
      
                  1)
               
               
                  Asiassa T-426/10 SEUT 101 artiklan ja Euroopan talousalueesta (ETA) tehdyn sopimuksen 53 artiklan mukaisesta menettelystä 30.6.2010 tehdyn komission päätöksen K(2010) 4387 (asia COMP/38344 – jänneteräs) muuttamisesta 30.9.2010 tehdyn komission päätöksen K(2010) 6676 lopullinen osittaista kumoamista koskevat vaatimukset jätetään tutkimatta, koska tutkittavaksi ottamisen edellytykset selvästi puuttuvat.
               
            
                  2)
               
               
                  Asiassa T-575/10 kanne jätetään tutkimatta, koska tutkittavaksi ottamisen edellytykset selvästi puuttuvat.
               
            
                  3)
               
               
                  Muista kanneperusteista ja vaatimuksista lausutaan myöhemmin.
               
            
                  4)
               
               
                  Moreda-Riviere Trefilerías, SA velvoitetaan korvaamaan asiassa T-426/10 esitettyihin kanneperusteisiin ja vaatimuksiin, jotka koskevat SEUT 101 artiklan ja Euroopan talousalueesta (ETA) tehdyn sopimuksen 53 artiklan mukaisesta menettelystä 30.6.2010 tehdyn komission päätöksen K(2010) 4387 (asia COMP/38344 – jänneteräs) muuttamisesta 30.9.2010 tehtyä komission päätöstä K(2010) 6676 lopullinen, liittyvät oikeudenkäyntikulut sekä oikeudenkäyntikulut asiassa T-575/10.
               
            
         (1)  EUVL C 317, 20.11.2010.